ПРЕДЛОГ ЗАКОНА

О ИЗМЕНАМА И ДОПУНАМА

ЗАКОНА О ЕЛЕКТРОНСКОМ ФАКТУРИСАЊУ

Члан 1.

У Закону о електронском фактурисању („Службени гласник РС”, број 44/21), у члану 5. после става 2. додаје се нови став 3, који гласи:

„Систем електронских фактура користи и субјект јавног сектора који је уговорна страна у оквирном споразуму којим се утврђују услови и начин доделе уговора током периода важења оквирног споразума у смислу закона којим се уређују јавне набавке, за пријем, чување и увид у поступање са електронским фактурама издатим приликом извршења уговора закљученог на основу оквирног споразума.”.

Досадашњи ст. 3, 4. и 5. постају ст. 4, 5. и 6.

У досадашњем ставу 6, који постаје став 7, речи: „У случају из става 5. овог члана” замењују се речима: „У случају из става 6. овог члана”.

После досадашњег става 7, који постаје став 8, додаје се став 9, који гласи:

„Листа корисника система електронских фактура је јавна листа која садржи пореске идентификационе бројеве субјеката јавног сектора, субјеката приватног сектора и добровољних корисника система електронских фактура који имају обавезу да приме и чувају електронску фактуру у складу са овим законом, као и јединствене бројеве корисника буџетских средстава субјеката који су уписани у Евиденцију корисника јавних средстава и која се води код Централног информационог посредника употребом информационо-комуникационих технологија.”.

У досадашњем ставу 8, који постаје став 10, речи: „у смислу става 7. овог члана” замењују се речима: „у смислу ст. 3. и 8. овог члана”.

Члан 2.

У члану 7. став 1. тачка 5) речи: „брoj, дaтум и мeстo издaвaњa” замењују се речима: „број и датум издавања”.

Члан 3.

У члану 18. став 1. после тачке 1) додаје се тачка 1а), која гласи:

„1а) не евидентира порез на додату вредност електронски у складу са овим законом (члан 4. ст. 1, 2, 3, 4. и 6);”.

Члан 4.

У члану 23. став 1. речи: „престају да важе 31. децембра 2021. године” замењују се речима: „престају да важе 30. априла 2022. године”.

Члан 5.

У члану 24. став 2. речи: „примењују се од 1. јануара 2022. године” замењују се речима: „примењују се од 1. маја 2022. године”.

У ставу 4. речи: „примењује се од 1. јануара 2022. године” замењују се речима: „примењује се од 1. маја 2022. године”.

У ставу 5. речи: „примењују се од 1. јануара 2022. године” замењују се речима: „примењују се од 1. маја 2022. године”.

Члан 6.

Овај закон ступа на снагу наредног дана од дана објављивања у „Службеном гласнику Републике Србије”.